Հայազն կուսակցության վարչությունը, փորձելով ճիշտ գնահատել լուսադեմից Երևանում տեղի ունեցող դեպքերը ու հնարավոր հետևանքները, կոչ է անում իրավապահ մարմիններին ամեն կերպ խուսափել ուժային լուծումներից: Այս պահին իրավիճակը դեռևս վերահսկողության տակ է, ու ցանկության դեպքում հնարավոր է առանց նոր տուժողների ու զոհերի խաղաղ լուծումներ գտնել: Տեսանյութերից պարզ է դառնում, որ գնդում մնացած ոստիկանության աշխատողների հանդեպ Հիմնադիր խորհրդարանի անդամների վարքագիծը էականորեն տարբերվում էր պատանդ-ահաբեկիչ վերաբերմունքից: Ճիշտ է, բոլորս խորը ցավ ենք ապրում երկու կողմերի վիրավորների և ոստիկանության զոհված գնդապետի համար, այնուամենայնիվ իրավիճակը փրկելու ու հետագա զոհերից խուսափելու համար դեռ ուշ չէ: